वहीं मामले की जानकारी देते हुए मत्स्य पदाधिकारी अंजनी कुमार ने बताया कि बागमती नदी में दुर्लभ बघार मछली के मिलने की खबर काफी अच्छी है। नदियों में लगातार प्रदूषण बढ़ने व भौतिक परिवर्तन के कारण इनकी संख्या लगातार कम हो रही थी और यह विलुप्त होने के कगार पर पहुंच गए थे लेकिन फिर इसके अचानक मिलने से आशा की किरण जगी है। अब इसके संरक्षण की दिशा में काम होगा और इस बात की जानकारी विभाग को भी दे दिया जाएगा। खगड़िया के बागमती में एक क्विंटल की बघार मछली का मिलना यह साबित करता है कि यहां इस प्रजाति की और भी मछलियां हो सकती हैं। अब इस मछली को संरक्षित व संवर्द्धित करने की जरूरत है। बघार मछली का वैज्ञानिक नाम बैगेरियस है।